ముంబై: టిబెట్ ఆధ్యాత్మిక గురువు దలైలామా, ప్రముఖ యోగా గురు రాందేవ్ బాబా ఒకే వేదికపైకి వచ్చిన అరుదైన ఘట్టం ముంబైలో ఆవిష్కృతమైంది. ప్రపంచ శాంతి, సామరస్యం సదస్సులో భాగంగా ఉభయులూ కలుసుకున్నారు. మౌలానా కల్బె సిద్ధిఖ్, కేంద్ర మంత్రులు డాక్టర్ హర్షవర్ధన్, ధర్మేంద్ర ప్రధాన్ సైతం ఈ సదస్సులో పాల్గొన్నారు. దలైలామా తన ప్రసంగం ముగించుకుని వేదికపై నుంచి నిష్కృమిస్తుండగా రాందేవ్ బాబా నేరుగా దలైలామా వద్దకు వెళ్లి పాదాభివందనం చేశారు. దలాలైమా ఆయనను ఆప్యాయంగా ఆలింగనం చేసుకున్నారు. ఈ అరుదైన సన్నివేశాన్ని కెమెరాలో బంధించిన పలువురు దీనిని సోషల్ మీడియాలో ఉంచడంతో వైరల్ అవుతోంది.దలైలామా ఈ సందర్భంగా తన అమూల్య సందేశాన్ని ఇస్తూ, మనిషి ఉక్రోషానికి, కోపానికి భయమే కారణని, కోపం హింసకు మూలమని అన్నారు. బాబారాందేవ్ భారత్, చైనా మధ్య ప్రతిష్ఠంభనకు దారితీసిన డోక్లాం సమస్యను ప్రస్తావించారు. 'శాంతిపైన చైనాకు నమ్మకం లేదు. అందువల్లే దలైలామా ఈరోజు మనమధ్య ఉన్నారు. కుక్కకాటుకు చెప్పుదెబ్బ విధానాన్ని మనం అనుసరించాలి. యోగా పరిభాషలో మనం మాట్లాడుతుంటే, అది తలకెక్కని చైనాకు యుద్ధ పరిభాషలోనే మనం సమాధానం చెప్పాలి' అని ఘాటుగా విమర్శించారు. కాగా, షియా మతపెద్ద మౌలానా కల్బె సిద్ధిఖ్ మాట్లాడుతూ, బాబ్రీ మసీదు తీర్పు ముస్లింలకు అనుకూలంగా లేకపోయినట్లయితే ముస్లింలు హుందాగా దానిని అంగీకరించాలని, బాబ్రీ మసీదు తీర్పు ముస్లింలకు అనుకూలంగా వస్తే వారు సంతోషంగా ఆ స్థలాన్ని హిందువులకు అప్పగించాలని సూచించారు.
mumbai: tibet aadhyaatmika guruvu dalailama, pramukha yoga guru randev baba oke vedikapaiki vachina arudaina ghattam mumbailo aavishkrutamaindi. prapancha saanti, saamarasyam sadassulo bhagamga ubhayuluu kalusukunnaru. moulana kalbe siddhikh, kendra mantrulu dactor harshavardhan, dharmendra pradhan saitam ee sadassulo paalgonnaaru. dalailama tana prasangam muginchukuni vedikapai nunchi nishkrumistundagaa randev baba nerugaa dalailama vaddaku velli paadaabhivandanam chesaru. dalalaima aayananu aapyaayamgaa aalinganam chesukunnaru. ee arudaina sannivesaanni kemeralo bandhinchina paluvuru deenini soshal medialo unchadamtho vairal avutondi.dalailama ee sandarbhamgaa tana amoolya sandesaanni istuu, manishi ukroshaaniki, kopaniki bhayame kaaranani, kopam himsaku moolamani annaru. babarandev bharat, chaina madhya pratishtambhanaku daariteesina doklam samasyanu prastaavinchaaru. 'saantipaina chainaaku nammakam ledu. anduvalle dalailama eeroju manamadhya unnaaru. kukkakaatuku cheppudebba vidhaanaanni manam anusarinchaali. yoga paribhaashalo manam matladutunte, adhi talakekkani chainaaku yuddha paribhaashalone manam samadhanam cheppali' ani ghaatugaa vimarsinchaaru. kaga, shia matapedda moulana kalbe siddhikh maatlaadutuu, babri maseedu teerpu muslimlaku anukuulamgaa lekapoyinatlayithe muslimlu hundaagaa daanini angeekarinchaalani, babri maseedu teerpu muslimlaku anukuulamgaa vaste vaaru santoshamgaa aa sthalaanni hinduvulaku appaginchaalani suuchimchaaru.